open-index/open-wikipedia-markdown huggingface dataset:
Bögs gård

**Bögs gård** on opetustila Järvafältetissä Sollentunan kunnassa Tukholman ulkopuolella.

Tilaa on hoitanut Strömin suku vuodesta 1856 Sollentunan kunnalta vuokratulla maalla. Tilalla kasvatetaan nautaeläimiä, hevosia ja lampaita. Eläimet saavat liikkua vapaasti tilaan kuuluvalla 400 hehtaarin maa-alueella. Tilalla järjestetään ratsastusretkiä islanninhevosilla ja on mahdollisuus myös ratsastustunteihin. Maataloutta harjoitetaan vanhalla tavalla ja pidetään karjaa. Alueella on useita pyöräily- ja kävelyreittejä sekä joitakin muinaismuistoja.

Sana *bög* on tässä sama sana kuin nykyinen sana *böj, båge* (kaari). Bögs gård on ollut mukana kahdella tuotantokaudella yhdysvaltalaisessa Amazing Race -kilpailuohjelmassa. Molempien kausien aikana kilpailijat saivat tehtäväksi etsiä johtolankoja, jotka oli piilotettu heinäpaaleihin.

## Aiheesta muualla
*Bögsgård AB
*Sollentuna kommun: Visningsgården vid Bögs gård
Baader (elokuva)

**Baader** on vuonna 2002 ensi-iltansa saanut Christopher Rothin ohjaama elokuva. Se on fiktiivinen, löyhästi tositapahtumiin perustuva tarina Andreas Baaderin elämästä. Hän oli yksi Baader-Meinhof terroristiryhmän johtohahmoista jotka kuolivat vankilassa ilmeisesti tehtyään itsemurhan 18. lokakuuta 1977. Elokuvan tapahtumat sijoittuvat 1960-luvun loppuun ja 1970-luvulle ja siinä liikutaan kaikkialla Saksassa, Euroopassa ja myös Lähi-idässä harjoittelemassa palestiinalaisten sissien koulutusleirillä Jordaniassa.

Pääosissa Frank Giering ja Birge Schade. 

## Näyttelijät

## Lähteet
Violette Verdy

**Violette Verdy** (alun perin **Nelly Armande Guillerm**; 1. joulukuuta 1933 Pont-l’Abbé, Ranska – 8. helmikuuta 2016 Bloomington, Indiana, Yhdysvallat) oli ranskalainen balettitanssijatar. Hän oli usein kansainvälisten seurueiden tähtitanssijatar. Hän vieraili Suomessa American Ballet Theatren kanssa. Hänen ohjelmistossaan oli merkittäviä nykykoreografien, muun muassa Balanchinen, Jerome Robbinsin ja Petit’n balettien rooleja. Hän toimi myös Pariisin oopperan baletin apulaisjohtajana vuodesta 1980 ja opetti Yhdysvalloissa Indianan yliopistossa vuodesta 1996.

Verdy sai vuonna 2009 Ranskan Kunnialegioonan ritarin (Chevalier) arvon. Hän kuoli 82-vuotiaana Indianan Bloomingtonissa 8. helmikuuta 2016.

## Lähteet

## Aiheesta muualla
Perunakellari (internet-sivusto)

**Perunakellari** on suomalainen joulukuussa 1999 perustettu internet-sivusto, jolla voi tehdä erilaisia opettavia tehtäviä, joista suurin osa on suunnattu alakoululaisille. Tehtävien tekoon on suurimmaksi osaksi käytetty alun perin kanadalaisessa Victorian yliopistossa kehitettyä Hot Potatoes -ohjelmistoa.

Sivustoa ylläpitävät Jouni ja Jatta Paakkinen. Jouni Paakkinen on sivuston kautta tehnyt myös materiaalia myös kaupallisille kustantajille. Perunakellariin ei enää lisätä uusia tehtäviä, eikä sisältöä päivitetä.

## Lähteet
Imbesilli

**Imbesilli** tarkoittaa vähämielistä ja keskivaikeaa vajaamielisyyttä. **Imbesilliteetti** tarkoittaa älyllistä kehitysvammaisuutta, jossa henkilön älykkyysosamäärä on 35–49. Tämä vastaa suunnilleen keskivaikeaa älyllistä kehitysvammaisuutta. Sanan käyttöä ei nykyään enää suositella. Termi tulee latinan sanasta *imbecillus*, joka tarkoittaa heikkoa tai voimatonta. Nykyään imbesilliä käytetään myös typerää ihmistä tarkoittavana haukkumasanana.

## Katso myös
*Debiili
*Idiootti

## Lähteet
Vain elämää – kausi 2 jatkuu

**Vain elämää – kausi 2 jatkuu** on *[[Vain elämää (televisiosarja)|Vain elämää]]* -televisiosarjan toisen tuotantokauden toinen kokoelmalevy, joka julkaistiin 29. marraskuuta 2013. Kokoelma sisältää *Vain elämää* -sarjan toisen tuotantokauden loput kappaleet. Kokoelmaa on myyty yli 82&nbsp;000 kappaletta.

## Kappaleet

## Kokoelman kappaleet listoilla

## Lähteet
Arvo Ketola

**Arvo Hermanni Ketola** (10. heinäkuuta 1921 Lapua – 13. tammikuuta 1996 Lapua) oli suomalainen näytelmäkirjailija.

Ketola oli vuonna 1962 yksi Pohjanmaan Kirjailijat ry:n neljästätoista perustajajäsenestä.

## Teoksia
* *Hirsitie* : näytelmä Jaakko Ilkasta. 1964
* *Isännän tuoli* : näytelmä. 1964
* *Rakkauden lamppu* : näytelmä. 1965
* *Seksipaketti* : näytelmä. 1966
* *Ketoolan Jukka* : näytelmä.

## Lähteet
* 
* Näytelmät.fi : Arvo Ketola

### Viitteet
Ver sacrum

**Ver sacrum** (lat., *pyhä kevät*) on muinaisen Italian asukkaiden tapa uhrata keväistä karjaa jumalille, yleensä Juppiterille. Samalla 20 vuotta täyttäneet lähetettiin uusien asuinpaikkojen etsintään. Näin tehtiin vaikeina aikoina, kun yhteisö oli vaarassa, jumalien lepyttämiseksi.

## Lähteet
Tony Ranta

**Tony Ranta** (s. 10. toukokuuta 1991 Pori) on suomalainen keilaaja. Vuonna 2013 hän voitti maailmanmestaruuden joukkuekilpailussa sekä Euroopan-kiertueen (EBT) Masters-turnauksen. Nuorempana hän voitti juniorien Euroopan-mestaruuden All events -kisassa ja EM-hopeaa parikilpailussa. Seuratasolla hän edustaa porilaista Giantsia

## Lähteet
*
Elsa Marttila

**Elsa Johanna Marttila-Strandén** (1. heinäkuuta 1921 Kälviä – 16. tammikuuta 2007 Kokkola) oli suomalainen kansakoulunopettaja ja ruotsin kielellä kirjoittanut nuortenkirjailija.

Marttila valmistui kansakoulunopettajaksi Tammisaaren opettajaseminaarista. Hän suoritti myös humanististen tieteiden kandidaatin tutkinnon 1973.

Marttila toimi opettajana eläkkeelle jäämiseensä saakka vuoteen 1980. Hän kirjoitti myös pakinoita ja artkkeleita paikallislehtiin.

## Teoksia
Nimellä *Elsa Marttila*:
* *Den ljusnande framtid är vår*. Söderström, Helsingfors 1943
* *Men somt föll i god jord*. Bro, Åbo 1944
* *Svalorna flyga högt i dag*. Borgå stifts ungdomsförbund, kyrkans ungdoms förlag, Helsingfors 1945, uusi painos Västkusten, Karleby 1999
* *Hur skall det gå?*. Borgå stifts ungdomsförbund, kyrkans ungdoms förlag, Helsingfors 1947
Nimellä *Elsa Marttila-Strandén*:
* *Ljus och skugga*. Borgå stifts ungdomsförbund, kyrkans ungdoms förlag, Helsingfors 1955
* *Nisse tänker sjöman bli* : Finlands svenska nykterhetsförbunds tävlingsskrift 1960. Finlands svenska nykterhetsförbund, Vasa 1960

## Lähteet
* 
* Keski-Pohjanmaan maakuntakirjailijat : Elsa Marttila 
* Kirjasampo.fi : Elsa Marttila
Moon River

”**Moon River**” (vap. suom. *Kuujoki*) on Henry Mancinin säveltämä ja Johnny Mercerin sanoittama laulu vuoden 1961 elokuvasta *[[Aamiainen Tiffanylla (elokuva)|Aamiainen Tiffanylla]]*. Audrey Hepburnin laulama kappale palkittiin parhaan laulun Oscar-palkinnolla, minkä lisäksi se voitti kolme Grammy-palkintoa kategorioissa vuoden levytys, vuoden kappale ja paras orkesteriesitys. Laulaja Andy Williams piti ”Moon Riveriä” pysyvänä osana repertuaariaan. Jerry Butlerin laulamana versiona se nousi Yhdysvalloissa top 20 -listalle. American Film Instituten vuonna 2004 julkaisemalla  ”Moon River” sijoittui neljänneksi.

Suomeksi kappale on käännetty useita kertoja. Reino Helismaan suomennoksen ”Kuun sillalla” ovat nauhoittaneet muun muassa Ericus-kuoro, Hannu Palo ja Topi Sorsakoski. Esa Piilola käänsi kappaleen omalle levylleen nimelle ”Kun kuljen”. Dannyn esittämän käännösversion nimeltä ”Miss Monroe” on suomentanut Jaana Rinne.

## Kappaleen synty
Mancinin sävellettyä kappaleen hän toimitti nauhoituksen melodiasta Johnny Mercerille sanoitettavaksi. Mercerin tapana oli pitkään ollut tehdä useita ehdotuksia sanoitukseksi ja antaa yhteistyökumppaninsa valita vaihtoehdoista mieleisensä. ”Moon Riverin” sanoitukseksi Mercer teki kolme vaihtoehtoa. Valitun työversion nimi oli ”Blue River”, mutta nimi oli vaihdettava kun lauluntekijät saivat tietää, että samanniminen kappale oli jo olemassa. Kappaleen lopullinen nimi syntyi, kun Mercer haki inspiraatiota karttakirjasta ja löysi siitä kotikaupunkinsa Savannah’n lähellä sijaitsevan joen nimeltä Moon River.

Mancinin mukaan tuotantoyhtiö Paramount Picturesin johto ei ollut ennakkonäytöksessä vakuuttunut Hepburnin laulamisesta ja vaati kappaletta poistettavaksi. Hepburn kuitenkin protestoi jyrkästi ja kappale jätettiin lopulta elokuvaan. Elokuvan soundtrack-albumille Hepburnin lauluesitystä ”Moon Riveristä” ei kuitenkaan otettu, vaan se korvattiin Henry Mancinin orkesterin nauhoituksella.

## Lähteet
Kazuhiko Chiba

**Kazuhiko Chiba** (jap. 千葉 和彦 *Chiba Kazuhiko*, s. 21. kesäkuuta 1985 Kushiro, Hokkaidō, Japani) on japanilainen jalkapalloilija. Hänen nykyinen seuransa on japanilainen Sanfrecce Hiroshima. Hän on pelannut tähän mennessä kahdessa eri maassa, Hollannissa ja Japanissa, mutta on lisäksi edustanut myös Japanin jalkapallomaajoukkuetta. Hän voitti joukkueessaan myös EAFF East Asian Cupin ja Japanese Super Cupin vuonna 2013.
Juba I

**Juba I** (noin 85 eaa. – 46 eaa.) oli vuosina 60–46 eaa. hallinnut Numidian berberiruhtinas, joka hallitsi Rooman klienttinä. Sota Julius Caesaria vastaan johti lopulta Juban itsemurhaan ja hänen kuningaskuntansa liittämiseen Roomaan. Hänen poikansa Juba II oli naimisissa Marcus Antoniuksen ja Kleopatran tyttären Kleopatra Selenen kanssa.

## Elämäkerta

Juba seurasi vallassa Numidian itäosassa isäänsä Hiempsalia, jonka tarkkaa valtakautta ei tiedetä, mutta se jatkui ainakin vuoteen 62 eaa. Juba ajautui kahnauksiin Rooman valtakunnan kanssa hänen joukkojensa hyökättyä Lepcis Magnan kaupunkia vastaan Tripolitaniassa. Hänen kuningaskuntansa liittämistä Roomaan ehdotettiin tiettävästi vuonna 50 eaa. Julius Caesarin kansalaissota kuitenkin mutkisti asioita. Rooman African provinssia hallitsi Julius Caesaria vastaan sotinut Pompeius, joka sai tukea Jubalta ja Numidian länsiosaa hallinneelta Masinissa II:lta. Caesar hyökkäsi alueelle vuonna 46 eaa. ja onnistui hajauttamaan numidialaiset joukot järjestämällä Mauretanian kuningas Bokkus II:n ja tämän roomalaisen palkkasoturijoukon johtaja Publius Sittiuksen hyökkäyksen samaan aikaan. Caesar voitti sodan Africassa ja Juba teki itsemurhan. Hänen kuningaskunnastaan muodostettiin Africa novan provinssi.

## Lähteet
Heli Ojanperä

**Heli Annikki Ojanperä** (22. heinäkuuta 1921 Tampere – 21. heinäkuuta 1994) oli suomalainen taidemaalari ja kirjailija.

Ojanperä tuli ylioppilaaksi Turun suomalaisesta yhteiskoulusta vuonna 1940. Hän kävi Turun Taideyhdistyksen piirustuskoulun 1936–1938 ja Vapaan Taidekoulun 1943.

Ojanperä osallistui Nuorten näyttelyyn 1945, Suomen Taiteilijain näyttelyihin 1946 ja 1947 sekä Turun taiteilijain näyttelyihin Göteborgissa 1946 ja Tukholmassa 1949.

Ojanperän vanhemmat olivat rautatievirkailija Kalle Valter Ojanperä ja kirjailija Toini Ojanperä (o.s. Tienari).

## Kirjallista tuotantoa
* *Hajonnut maailma* : romaani. Tammi 1954
* *Ukonilma* : novelleja. Tajo, Turku 1963

## Palkinnot
* III palkinto Turun kaupungin seinämaalauskilpailussa 1961

## Lähteet
* Kirjailijatietokanta, archive
* Kuvataiteilijamatrikkeli

### Viitteet
Kansan mies (televisiosarja)

**Kansan mies** on Ylen Kotikatsomon 12-osainen poliittinen draamasarja, jonka esittäminen alkoi 24. marraskuuta 2013 Yle TV1:llä.

Ohjelmaa kuvattiin Kerkkoon kylässä Porvoossa kesällä 2012. Lisäksi kohtauksia on kuvattu myös Helsingissä, Espoossa, Kirkkonummella ja Vihdissä.

*Kansan miehen* käsikirjoittajat Kirsti Manninen ja Antti Pesonen saivat tammikuussa 2014 vuoden käsikirjoittajan Kultaisen Venlan. Sarjan ohjaaja Veikko Aaltonen oli ehdolla vuoden ohjaajan palkinnon ja sarja itse parhaan draamaohjelman palkinnon saajaksi. *Helsingin Sanomissa* sarja sai murska-arvion.

## Juoni

Kuvitteellisen Sinipuna-puolueen eurokansanedustaja Aki Honkalan (Kristo Salminen) elämä muuttuu vaali-illan aikana, kun häntä ei enää valita kolmannelle kaudelle Euroopan parlamenttiin europarlamenttivaaleissa 2014. Edellisten vaalien äänikuninkaan suosio romahtaa ja edustajaksi nousee hänen puoluetoverinsa Jatta Lindfors (Malla Malmivaara). Suosion romahduksen taustalla näyttää olevan oman puolueen sisäinen taktikointi, mikä hiertää Honkalan ja puoluejohtaja Mikko Vuorisen (Carl-Kristian Rundman) välejä. Aki Honkalan tueksi ja neuvonantajaksi jää nuoruudenystävä ja puoluetoimistolla työskennellyt Ilkka Sahavuo (Ville Myllyrinne), jolla on kuitenkin omat ongelmansa muun muassa alkoholin kanssa.

Honkaloiden tilannetta mutkistavat perheen äidin Elina Honkalan (Niina Nurminen) irtisanoutuminen työstään ennen vaaleja ja Brysselissä solmittu suuri talokauppa. Taloudellisen tilanteen heiketessä koko perheen on sopeuduttava uudenlaiseen elämään. Perhe muuttaa Aki Honkalan vanhempien Jouko (Uula Laakso) ja Aila Honkalan (Eeva-Maija Haukinen) luokse maalle. Honkaloiden elämää horjuttavat entisestään tytär Essi Honkalan (Milla-Mari Pylkkänen) yllätysraskaus, Elinan suhde esimieheensä Tuomas Lagerqvistiin (Kari Heiskanen) ja Ailan sairastuminen aivoverenvuotoon.

## Rooleissa
### Päärooleissa

### Sivurooleissa

## Jaksot
#Tyrmäys
#Kuollut mies kummittelee
#Jumalan selän taakse
#Äkkiä on ilta
#Irtiotto
#Väliaikaista
#Orpoja piruja
#Brysselin paperit
#Kaikki hajoaa käsiin
#Vallan kahva
#Niskasta kiinni
#Taistelijan paluu

## Vastaanotto
*Helsingin Sanomien* Leena Virtanen kirjoitti seuranneensa 12-osaista sarjaa neljänteen jaksoon saakka pääsemättä perille, mikä sitä vie eteenpäin: ”Poliittista draamaa ei synny pelkästään siitä, että päähenkilö on poliitikko.” Avausjakso on Virtasesta täynnä epäuskottavuuksia ja pikatahtista hahmojen esittelyä, josta edes päähenkilö Aki Honkala ei nouse esiin: ”Hän ei puhu eikä tee juuri mitään, minkä perusteella syntyisi halu tietää hänestä lisää. Varsinaisista sivuhenkilöistä puhumattakaan. Kukaan ei erotu.” Virtasen mielestä *Kansan mies* oli todiste suomalaisen tv-draaman silloisesta alennustilasta, ja hän otsikoi arvostelunsa sanoilla ”Kansa on ansainnut parempaa”.

## Lähteet
* Ohjelma Yle Areenassa 
* Ylen ohjelmaopas 

### Viitteet

## Aiheesta muualla
* Kotikatsomo: Kansan mies -sarjan esittely ja kommentointi
Vilhelm IV

**Vilhelm IV** (22. huhtikuuta 1852 – 25. helmikuuta 1912) oli Luxemburgin suurherttuakunnan suurherttua. Hän käytti myös jonkin aikaa Nassaun herttuan arvonimeä, vaikka Preussi oli vallannut sen aiemmin. Hänen isänsä oli Aadolf, Luxemburgin suurherttua ja Nassaun viimeinen varsinainen herttua. 

Vilhelm oli protestantti, mutta avioitui katolisen Maria Anna Portugalilaisen kanssa, koska oli sitä mieltä, että katolisessa maassa pitäisi olla katolinen hallitsija. Kaikki myöhemmät Luxemburgin suurherttuat ovatkin olleet katolisia.

Vilhelm nousi valtaan isänsä kuoltua 17. marraskuuta 1905. Hän hallitsi kuolemaansa saakka, ja seuraajakseen hän nimitti vanhimman tyttärensä Marie-Adélaïden. Lähin miesperillinen olisi ollut Vilhelmin serkku.

## Lähteet
William Smith (painija)

**William Thomas ”Bill” Smith** (17. syyskuuta 1928 Portland, Oregon – 20. maaliskuuta 2018 Humboldt, Iowa) oli yhdysvaltalainen vapaapainija ja olympiavoittaja.

73 kilogramman painoluokassa kilpaillut Smith voitti olympiakultaa Helsingissä 1952. Hän paini myös olympiapaikasta Melbourneen 1956, mutta ei päässyt kisoihin, kun kävi ilmi, että hän oli amatööristatuksen vastaisesti saanut palkkaa valmennettuaan high schoolissa.

## Lähteet
* Bill Smith Bio, Stats and Results  Olympics at Sports-Reference.com 
* Smith, William Thomas (USA) iat.uni-leipzig.de 

### Viitteet
Reino Kanerva

**Reino Erkki Juhani Kanerva** (11. joulukuuta 1933 Turku – 15. marraskuuta 2015 Turku) oli suomalainen taloustieteilijä, kauppatieteiden tohtori. Hän oli Turun kauppakorkeakoulun liiketaloustieteen apulaisprofessori 1978 alkaen ja rehtori 1978‒1995. Hänen tutkimusalaansa oli markkinointi.

Kanerva pelasi jääkiekkoa SM-sarjassa 1950-luvulla.

## Teoksia
*

## Lähteet
Ulf Findeisen

**Ulf Findeisen** (s. 2. maaliskuuta 1962) on saksalainen mäkihyppääjä, joka edusti aktiiviurallaan Saksan demokraattista tasavaltaa.

Findeisen kuului DDR:n hopeajoukkueeseen Engelbergin 1984 joukkuemäen MM-kilpailussa. Oberstdorfin MM-kilpailuissa 1987 hän oli joukkuemäessä viides, normaalimäessä 25:s ja suurmäessä 27:s. Lahden MM-kilpailuissa 1989 hän sijoittui suurmäessä 44:nneksi ja normaalimäessä 48:nneksi.

Findeisen voitti maailmancupin kilpailun Oberwiesenthalin normaalimäessä tammikuussa 1986 ja Štrbské Pleson suurmäessä tammikuussa 1987. Hän oli lisäksi kolmas Garmisch-Partenkirchenissä uudenvuodenpäivänä 1987 ja sijoittui tuolloin kolmanneksi myös mäkiviikon kokonaistuloksissa. Maailmancupin kokonaiskilpailussa hän oli samalla kaudella 12:s.

## Lähteet
Gala (hallitsija)

**Gala** tai **Gaïa** oli nykyisen Algerian ja tuolloisen Numidian alueella sijainneen massyliesien heimon hallitsija 200-luvulla eaa. Gala oli Karthagon liittolainen ja taisteli toista numidialaista heimopäällikkö Syfaxia vastaan. Galan kuolema johti sekasortoon Massyliessa, mutta hänen poikansa Masinissa nousi lopulta miltei koko Numidian kuninkaaksi.

## Elämäkerta

Massyliesien alue sijaitsi Numidian itäosassa ja sen pääkaupunki oli todennäköisesti Cirta. Gala oli perinyt vallan isältään Zilalsanilta, jolla oli numidialaiselle hallitsijalle epätavalliseen tapaan arvonimi *sufet*, joka oli yleensä karthagolaisille kaupunginjohtajille annettu arvonimi. Tarkkaan ei tiedetä miksi hänen jälkeläisiään alettiin nimittää kuninkaiksi. Gala taisteli hänestä länteen hallinnutta Syfaxia vastaan ja otti myös jossain vaiheessa yhteen Karthagon kanssa liittäen alueeseensa joitakin näiden alueita. Myöhemmin hänellä oli kuitenkin vahvat liittolaissiteet Karthagoon. Hänen poikansa Masinissa oli koulutettu Karthagossa ja hänen veljensä Oezalcesin yksi vaimoista oli Hannibalin sukulaistyttö. Massyliesit avustivat Karthagoa Syphaxia vastaan käydyssä sodassa vuosina 215-212 eaa., mutta sota päättyi ratkaisemattomana rauhaan. Gala kuoli vuonna 208 eaa., mikä ajoi hänen hallitsemansa Massylien kriisiin ja johti lopulta alueen liittämiseen Syphaxin kuningaskuntaan. Galan poika kukisti kuitenkin myöhemmin Syfaxin roomalaisten tuella ja nousi miltei koko Numidian käsittäneen kuningaskunnan johtoon.

## Lähteet
*

### Viitteet
Valtiontalo

**Valtiontalo**, entinen **Jyväskylän suojeluskuntatalo** eli **Suoja**, on vuonna 1929 valmistunut Alvar Aallon Suojeluskunnalle suunnittelema rakennus Jyväskylässä. Rakennus on suojeltu ja remontoitu. Se oli pitkään huonossa kunnossa ja käyttökiellossa. 

Aalto suunnitteli rakennuksen Suojeluskunnalle. Se valmistui 1929 Kilpisenkadulle Kirkkopuiston viereen, ja se vihittiin käyttöön 1930. Se edustaa tyylillisesti Aallon klassismin viime vaihetta ripauksella modernismia, jota se enteilee. Talo on tiilirunkoinen ja rapattu. Ylhäällä katonrajassa on koristefriisi, vaaleansininen kanneluurifriisi eli vyöhykemäinen uurrekoriste.

## Käyttö
Suojeluskunnan tilojen lisäksi talossa oli paljon muita tiloja, katutasossa elokuvateatteri Kino ja kauppahalli, toisessa kerroksessa Jyväskylän pitäjän Säästöpankki sekä ravintola ja juhlasali. Suojeluskunnan toimintoja palvelivat yläkerroksen voimistelusali, sauna ja ampumarata sekä majoitushuoneet. Lisäksi talossa oli asuntoja.

Kun rakennus siirtyi valtion omistukseen 1934 postitoimitaloksi, sen nimeksi tuli Valtiontalo. Pitkään Valtiontalossa toimi ravintola ja tanssisali, jossa esiintyi aikoinaan monia kuuluisuuksia. Vuonna 1966–1967 muutostöissä kauppahallin, keittiön ja elokuvateatterin kokonaisuudesta tehtiin postitoimisto, ravintolasalista toimistotiloja ja juhlasalista postinkantajien työtila. Sittemmin siinä oli toimistotiloja ja useita vuosia myös kaupungin Taidemuseo.

Rakennus siirtyi 1995 valtiolta Jyväskylän kaupungin omistukseen. Vuokralaisten vuokrasuhteet päättyivät vuoden 2009 lopussa, kun rakennusvalvontaviranomaisen myöntämä käyttölupa päättyi eikä uutta haettu huonon kunnon vuoksi. Syynä olivat myös suunniteltu myynti, josta tehtiin esisopimus 2007.

## Myynti
SRV Oy osti 2011 tehdyllä kaupalla Valtiontalon ja viereisen tontin hintaan 207&nbsp;000 euroa. Valituksen tekijän Ahti Vielman mukaan se oli liian halpa. Korkein hallinto-oikeus päätti, että kauppahinta oli liian pieni.

Jyväskylän kaupunki myi joulukuussa 2015 Valtiontalon ja viereisen vapaan tontin paikallisille sijoittajille ja  perustettavalle jyväskyläläiselle kiinteistöyhtiölle, jonka taustalla ovat Järvi-Suomen Asunnot ja Royal House Oy. Hinta oli tällä kertaa 700&nbsp;000 euroa. Seurakunnalle tarjottiin mahdollisuutta tulla osakkaaksi ja sille valmistuikin tiloja uuteen Reimari-taloon Valtiontalon viereen.

Valtiontalon remontti valmistui vuonna 2020. Tyhjänä ollut remontoitu juhlasali otetaan käyttöön joulukuussa 2024, ja tiloja käyttävät muun muassa Teatteri Eurooppa Neljä ja Jyväskylä Sinfonia.

## Lähteet

## Aiheesta muualla
* Keith Nyborgin valokuva valtiontalosta 1950 . Viitattu 4.4.2015.
* Kaunis saavutus. Keski-Suomen Suoja Oy:n upea talo Jyväskylässä valmistunut, Hakkapeliitta, 25.01.1930, nro 4, s. 8, Kansalliskirjaston digitaaliset aineistot
* Jyväkylän suojeluskuntatalon vihkiäiset. Vietettiin eilen arvokkain juhlamenoin, Helsingin Sanomat, 16.02.1930, nro 45, s. 11, Kansalliskirjaston digitaaliset aineistot
Days of Wine and Roses (kappale)

”**Days of Wine and Roses**” (suom. ”**Ruusujen ja viinin aika**”) on Henry Mancinin säveltämä ja Johnny Mercerin sanoittama laulu vuoden 1962 elokuvasta *[[Viinin ja ruusujen aika]]*. Kappaleen lauloi elokuvassa Andy Williams ja se palkittiin seuraavan vuoden Oscar-gaalassa parhaan laulun palkinnolla. Sekä Williamsin että Henry Mancinin orkesterin nauhoitukset nousivat top 40 -listalle, ja myös Perry Como nauhoitti suositun version kappaleesta. American Film Institute sijoitti kappaleen vuonna 2004 julkaistun  listallaan sijalle 39.

”Days of Wine and Rosesista” on tullut erityisen suosittu jazzkitaristien keskuudessa, ja se luetaan nykyisin jazzstandardiksi. Kitaristeista sen ovat äänittäneet muun muassa Joe Pass, Barney Kessel, Laurindo Almeida ja Wes Montgomery. Muihin kappaleen nauhoittaneihin jazzartisteihin kuuluvat Dizzy Gillespie, Sarah Vaughan, Milt Jackson, Art Farmer, Duke Ellington, Oscar Peterson ja Bill Evans.

Hyväntuulen Laulajat nauhoitti suomenkielisen version kappaleesta vuonna 1984. Suomenkieliset sanat kirjoitti Esko Elstelä.

## Lähteet
Patterson

**Patterson** on muun muassa seuraavien henkilöiden sukunimi:

* Audrey Patterson (1926–1996), yhdysvaltalainen pikajuoksija
* Caitlin Patterson (s. 1990), yhdysvaltalainen maastohiihtäjä
* Carly Patterson (s. 1988), yhdysvaltalainen telinevoimistelija
* Chris Patterson (s. 1968), brittiläinen kartanlukija
* Clair Cameron Patterson (1922–1995), yhdysvaltalainen geokemisti
* Eleanor Patterson (s. 1996), australialainen korkeushyppääjä
* Florence Green, o.s. Patterson (1901–2012), brittiläinen ensimmäisen maailmansodan veteraani
* Floyd Patterson (1935–2006), yhdysvaltalainen nyrkkeilijä, olympiavoittaja ja maailmanmestari
* Gerald Patterson (1895–1967), australialainen tennispelaaja
* Henry Patterson, *Jack Higgins* (1929–2022), brittiläinen jännityskirjailija
* James Patterson (s. 1947), yhdysvaltalainen jännityskirjailija
* John Patterson (1940–2005), yhdysvaltalainen elokuva- ja televisio-ohjaaja
* John Malcolm Patterson (1921–2021), yhdysvaltalainen poliitikko, Alabaman kuvernööri 1959–1963
* Joseph Hanan Patterson (1915–2006), yhdysvaltalainen lääkäri, jonka mukaan on nimetty Pattersonin oireyhtymä
* Kara Patterson (s. 1986), yhdysvaltalainen keihäänheittäjä
* Kyle Patterson (s. 1986), englantilainen jalkapalloilija
* Lorenzo Jerald Patterson, *MC Ren* (s. 1969), yhdysvaltalainen rap-muusikko
* Marnette Patterson (s. 1980), yhdysvaltalainen näyttelijä
* Marvin Breckinridge Patterson (1905–2002), yhdysvaltalainen toimittaja, valokuvajournalisti ja elokuvaaja
* Mary Beth Patterson, *Beth Ditto* (s. 1981), yhdysvaltalainen laulaja ja lauluntekijä
* Nathan Patterson (s. 2001), skotlantilainen jalkapalloilija
* Neva Patterson (1920–2010), yhdysvaltalainen näyttelijä
* P. J. Patterson (s. 1935), Jamaikan pääministeri 1992–2006
* Paul Patterson (s. 1947), brittiläinen säveltäjä
* Robert Patterson, *Rashied Ali* (1935–2009), yhdysvaltalainen jazzmuusikko
* Robert P. Patterson (1891–1952), yhdysvaltalainen poliitikko ja sotaministeri
* Scott Patterson (s. 1992), yhdysvaltalainen maastohiihtäjä
* Tammi Patterson (s. 1990), australialainen tennispelaaja
* Tyson Patterson (s. 1978), yhdysvaltalainen koripalloilija.

## Nimen muita merkityksiä
* 2511 Patterson, päävyöhykkeen asteroidi
Graveyard Party Blues

**Graveyard Party Blues** on suomalaisyhtye Hearthillin studio-albumi vuodelta 1990.

*Helsingin Sanomien* Markku Fagerlund luonnehti levyä tutun irtonaiseksi ja rokkaavaksi, mutta jazzin sijaan nyt rockabillystä vaikutteita ottavaksi. Hän antoi sille kolme tähteä viidestä.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Francesca Bertini

**Francesca Bertini** (syntyjään *Elena Seracini Vitiello*, 5. tammikuuta 1892 Firenze – 13. lokakuuta 1985 Rooma) oli yksi italialaisen mykkäelokuvan suurimmista naistähdistä.

## Elokuvaura
Bertinin elokuvaura alkoi vuonna 1910 Film d’Arte Italianan klassikkosovituksista. Kaksi vuotta myöhemmin hän siirtyi Cinesille ja Celio Filmille esiintyen lähinnä kepeissä komedioissa ja melodraamoissa. Bertinin ensimmäinen menestysrooli on Pierrot Baldassarre Negronin ohjaamassa pantomiimissä *Histoire d’un Pierrot* (”Pierrot’n tarina”, 1913). Sitä seurasi joukko tunteellisia melodraamoja kuten *[[Sangue bleu]]* (1914), *Odette* (1915) ja *La signora delle camelie* (”Kamelianainen”, 1915). Erityistä kiitosta Bertini sai pyykkärinroolistaan elokuvassa *[[Assunta Spina]]* (1915), jota pidetään yhtenä neorealismin edeltäjistä.

Vuonna 1918 näyttelijä perusti oman tuotantoyhtiön Bertini Filmin. Vuonna 1919 se liittyi Unione Cinematografica Italianaan, joka teki pian konkurssin. Vuonna 1921 Bertini purki Foxin kanssa tekemänsä sopimuksen Hollywood-elokuvista, meni naimisiin sveitsiläisen kreivin Paul Cartierin kanssa ja vetäytyi elokuva-alalta lyhyttä 1920-luvun lopun comeback-yritystä lukuun ottamatta. Toisen maailmansodan jälkeen hän esiintyi toisinaan pienissä sivurooleissa, joista merkittävin lienee sisar Desolatan osa Bernardo Bertoluccin elokuvassa ''1900'' (1976). Vuonna 1973 Bertini julkaisi toisen laitoksen omaelämäkerrastaan *Il resto non conta* (”Lopulla ei ole väliä”). Ennen kuolemaansa hän esiintyi Gianfranco Mingozzin tv-dokumentissa *L’ultima diva: Francesca Bertini* (”Viimeinen diiva”, 1982).

## Elokuvia
* *[[Kuningas Lear (vuoden 1910 elokuva)|Kuningas Lear]]*, 1910
* *[[Il fascino della violenza]]*, 1912
* *[[Sangue bleu]]*, 1914
* *[[Assunta Spina]]*, 1915
* *[[Diana l’affascinatrice]]*, 1915
* *[[Fedora (vuoden 1916 elokuva)|Fedora]]*, 1916
* *[[Clemenceau-juttu]]*, 1917
* *[[Mariute]]*, 1918

## Lähteet
* 

### Viitteet

## Aiheesta muualla
* Internet Movie Database: Francesca Bertini 
* Elonet: Francesca Bertini
Jättikutoja

**Jättikutoja** (*Ploceus grandis*) on kutojien heimoon kuuluva varpuslintu.

## Levinneisyys
Jättikutojaa tavataan São Tomé ja Príncipessä. Lajia on kuvattu yleiseksi, mutta sen kanta saattaa olla laskussa. Se on luokiteltu silmälläpidettävä lajiksi.

## Lähteet
Mustakutoja

**Mustakutoja** (*Ploceus nigerrimus*) on kutojien heimoon kuuluva varpuslintu.

## Levinneisyys
Mustakutojaa tavataan Afrikan länsi- ja keskiosissa. Lajia on kuvattu yleiseksi tai runsaslukuiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Mustakaapukutoja

**Mustakaapukutoja** (*Ploceus weynsi*) on kutojien heimoon kuuluva varpuslintu.

## Levinneisyys
Mustakaapukutojaa tavataan Kongon demokraattisessa tasavallassa, Tansaniassa ja Ugandassa. Lajin on kuvattu esiintyvän paikallisesti ja kausittaisesti. Lajin ei uskota olevan vaarassa, ja se on luokiteltu elinvoimaiseksi.

## Lähteet
Hyötypuutarha

**Hyötypuutarha** on puutarhatyyppi, jossa viljellään hyötykasveja, joita ovat vihannekset, juurekset, peruna, sipulit, marjat ja yrtit. Vihanneksista tunnetuimpia ovat kaalit, salaatit, pavut, herne, tomaatti, kurkku, kurpitsa ja paprikat. Yleisimpiä juureksia ovat punajuuri, porkkana, retiisi, retikka, nauris ja lanttu. Yleisiä viljeltyjä marjoja ovat puutarhamansikka, vadelma ja mustaherukka. Hedelmistä yleisimpiä ovat omena, luumu ja kirsikka. Tunnetuimpia yrttejä ovat basilika, meirami, persilja, sitruunamelissa, mintut, korianteri, rakuuna ja liperi.

Kuten koristepuutarhassa, myös hyötypuutarhassa kasvupaikan sijainnin edullisuus on tärkeä. Kasvimailla on sekä rivejä että penkkejä. Kasvimaan muotoja on monenlaisia ja jokainen voi tehdä sen muotoisen penkin, minkä katsoo itse parhaaksi. Penkki voi olla myös kohopenkki, jonka reunojen ympärys voi olla esimerkiksi puinen. Myös kasvihuoneviljelyssä sijainnilla on merkitystä. Kasvihuone tulisi sijoittaa paikkaan, joka on paitsi kasven kannalta mahdollisimman hyvä, myös hoitotoimenpiteiden kannalta mahdollisimman käytännöllinen.

Kasvivuorottelu auttaa kasvinsuojelussa. Hyvä vuorotteluväli on kolme tai neljä vuotta. Kasvinsuojelussa auttaa myös kateharso.

## Katso myös
* Kasvihuone

## Lähteet
* Luonnonmukainen kotipuutarha, Valitut Palat

### Viitteet

## Kirjallisuutta
* Puutarha ja Piha, Satoisa hyötytarha, Juha Forsblom, Weilin+Göös, 2007, 
* Suomalaiset marjat, Sinikka Piippo, Minerva, 2010, 
* Suuri yrttikirja, Jekka McVicar, Suomeksi toimittanut Elsi Saariaho, WSOY, 2004,
Anselmi – nuori ihmissusi

**Anselmi – nuori ihmissusi** on 24. tammikuuta 2014 ensi-iltansa saanut, Matti Pekkasen ohjaama jännityselementtejä sisältävä draamaelokuva.  Elokuvan tarina sijoittuu 1980-luvun Etelä-Pohjanmaalle. Päähenkilö on 15-vuotias poika nimeltä Anselmi, joka elää pienessä kylässä yhdessä isänsä Manun kanssa. Elokuvassa Anselmi kamppailee murrosiän mukanaan tuomien haasteiden kanssa ja yrittää samalla selvittää kadonneen äitinsä kohtaloa.

## Esituotanto
Elokuvan käsikirjoitus perustuu Sami Palolammen vuonna 1994 saamaan alkuperäisideaan elokuvasta, jonka nimeksi tulisi *Anselmi – nuori ihmissusi*. Elokuvan käsikirjoitusta on muokattu sen jälkeen useasti. Elokuvaa liittää vanhoihin käsikirjoitusversioihin enää sen nimi.

## Tuotanto
Elokuvan tuotannosta vastasi Matti Pekkasen ja Mikko Soukkalan perustama, Tampereella vaikuttava tuotantoyhtiö Bottomland Productions Oy. Elokuvan tuotanto aloitettiin jo vuonna 2009, jolloin Pekkasen ja Soukkalan johdolla kuvattiin hieman yli kolmen minuutin mittainen, samanniminen lyhytelokuva. Alun perin trailerin kaltaisen lyhytelokuvan valmistumisen jälkeen tuotannon ajateltiin olevan valmis. Pian tuotantoryhmä kuitenkin muutti mielensä ja alkoi kehitellä aiheesta kokopitkää elokuvaa. *Anselmin* käsikirjoitusta työstettiin aktiivisesti vuosina 2009–2013.

## Kuvaukset
Elokuvan pääkuvaukset aloitettiin 24.2.2011. Elokuvan ensimmäinen teaser-traileri tosin kuvattiin jo aikaisemmin saman vuoden tammikuussa. Elokuva on kuvattu pääosin Etelä-Pohjanmaalla. Kuvauspaikkoihin lukeutuivat muun muassa Seinäjärven kylä, Kätkänjoki ja Ranta-Töysä Alavudella. Elokuvan kirkkokohtausten kuvauspaikkana toimi Killinkosken kirkko.

Kuvauksia suoritettiin myös Ähtärin Kukkeenkylässä sekä Peränteen kylässä, jossa kuvauspaikaksi valikoitui Vääräkosken kartonkitehdas.

Tuotantoteknisistä syistä osa kuvauksista suoritettiin myös Kangasalla ja Lempäälässä, lähempänä Bottomland Productions Oy -tuotantoyhtiön sijaintia.

Elokuvan viimeinen virallinen kuvauspäivä oli 23.11.2013.

## Näyttelijät
Elokuvan pääosan nuorta Anselmia näyttelee Aleksi Holkko. Muissa päärooleissa ovat Sami Palolampi Anselmin isänä Manuna, Liisa Ruuskanen Eeva-äitinä ja Pauli Hanhiniemi pienen kylän kirkkoherrana.  
Elokuvassa nähdään myös aikuisviihteen parissa uransa luonut amerikkalainen Ron Jeremy. Nuorisopastori Sampsan roolia esittää Sami Alho, joka tunnetaan myös rockia soittavan Free Spirit -yhtyeen solistina.

## Vastaanotto
*Anselmin* teatteriensi-ilta oli 24. tammikuuta 2014.

Elokuva oli ehdolla 13 sarjassa eteläpohjalaisen elokuvapalkinnon Kalevi-palkinnon saajaksi 2015. Se voitti palkinnon yhdeksässä sarjassa: paras elokuva, ohjaus, miespääosa, miessivuosa, kuvaus, äänisuunnittelu, leikkaus, musiikki ja erikoisefektit.

Elokuvasta julkaistiin huhtikuussa 2016 kahden DVD-levyn kokonaisuus, joka sisältää taustamateriaalia *Anselmin* synnystä.

## Lähteet

## Aiheesta muualla
* 
* Elokuvan teaser YouTubessa.
* Elokuvaan liittyvä videoblogi YouTubessa.
* ''Episodi''-lehden uutinen elokuvasta.
Sokokenkutoja

**Sokokenkutoja** (*Ploceus golandi*) on kutojien heimoon kuuluva varpuslintu.

## Levinneisyys
Sokokenkutojaa tavataan pienellä alueella Kenian kaakkoisosissa. Lajin kannaksi on arvioitu 3&nbsp;000–6&nbsp;000 yksilöä. Se on vähenemässä elinympäristöjen tuhoutumisen takia ja on luokiteltu erittäin uhanalaiseksi.

## Elintavat
Sokokenkutoja liikkuu äänekkäissä 5–30 yksilön parvissa ja sen on havaittu esiintyvän myös muiden lintulajien sekaparvissa. Sokokenkutoja käyttää ravinnokseen kovakuoriaisia ja perhosentoukkia, joita se etsii korkealta lehvästöstä. Se pesii oletettavasti korkeiden puiden latvoissa, luultavasti maaliskuussa.

## Lähteet
Kyi

**Kyi** (muinais-itäslaavi Кыи; ; ) on itäslaavien myyttinen johtaja, Kiovan kaupungin perustaja ja sen ensimmäinen ruhtinas. 

Nestorin kronikassa kerrotun legendan mukaan Dneprin rantojen vuorilla asunut Kyi ja hänen nuoremmat veljensä Štšek, Horiv ja sisar Lebedin rakensivat Dneprin oikealle rannalle kaupungin, joka nimettiin Kyin mukaan Kiovaksi. Lisäksi tarinan mukaan Kyi perusti Kievetsin kaupungin Tonavan varrelle. Kronikan mukaan polaanien heimo polveutuu Kyista ja hänen sisaruksistaan.

Tämä tapahtui Rooman valtakunnan hajoamisen jälkeen itä- ja länsiosiksi vuonna 395 jaa., noin 5. vuosisadan lopulla tai 6. vuosisadan alussa. Kronikan mukaan Kyi oli varsin tärkeä ruhtinas ja tapasi henkilökohtaisesti Bysantin keisarin. Kolmen veljen historiaa ja heidän kaupungin perustamistaan ​​"Puunin maahan" (Skyytia) kerrottiin uudelleen armenialaisissa lähteissä 700-luvulla jaa.

Kronikoitsija kertoo myös toisesta legendasta, vaikka torjuu sen epätodennäköisenä, jonka mukaan Kyi oli veneenkuljettaja Tonavalla. Nykyisin tutkijat pitävät tarinaa kaupungin perustamisesta myyttinä, jonka tarkoitus oli selittää Kiovan ja sen ympäristön nimiä.

## Katso myös
*Venäjän hallitsijat

## Lähteet
Somaliankutoja

**Somaliankutoja** (*Ploceus dicrocephalus*) on kutojien heimoon kuuluva varpuslintu.

## Levinneisyys
Somaliankutojaa tavataan Etiopiassa, Keniassa ja Somaliassa. Sen on raportoitu olevan yleisesti ottaen harvinainen vaikkakin paikallisesti yleinen. Lajin kannankehitys on vakaa, ja se on luokiteltu elinvoimaiseksi.

## Lähteet
Mustapääkutoja

**Mustapääkutoja** (*Ploceus melanocephalus*) on kutojien heimoon kuuluva varpuslintu.

## Levinneisyys
Mustapääkutojaa tavataan laajalla alueella Afrikan länsi-, keski- ja itäosissa. Lajin on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.

## Lähteet
Sudaninkutoja

**Sudaninkutoja** (*Ploceus badius*) on kutojien heimoon kuuluva varpuslintu.

## Levinneisyys
Sudaninkutojaa tavataan Sudanissa ja Etelä-Sudanissa. Lajia on kuvattu yleiseksi tai paikallisesti runsaslukuiseksi. Sen kannankehitys on vakaa, ja laji on luokiteltu elinvoimaiseksi.

## Lähteet
DTM-kausi 2014

**DTM-kausi 2014**, oli DTM-sarjan viidestoista kausi. Sarja alkoi 4. toukokuuta 2014 Saksan Hockenheimringin radalla ja päättyi samalla radalla 19. lokakuuta 2014. Uusina ratoina kalenteriin tulivat Unkarin Hungaroring ja Kiinan Guangzhou Street Circuit. Myöhemmin ilmoitettiin että Kiinassa ei ajeta, vaan tilalle tuli Alankomaiden Circuit Zandvoort.

Sarjan mestaruuden voitti saksalainen Marco Wittmann, toiseksi sijoittui ruotsalainen Mattias Ekström ja kolmanneksi saksalainen Mike Rockenfeller.

## Kuljettajat

## Kilpailukalenteri

## Lähteet
Kymäläinen

**Kymäläinen** on suomalainen sukunimi, joka on muun muassa seuraavilla suomalaisilla henkilöillä:

* Eija Kymäläinen ( o.s. *Muhonen*, aik. *Merilä*, s. 1946), laulaja
* Emil Kymäläinen (1890–1920), taidemaalari
* Heikki Kymäläinen (1938–2009), Yleisradion politiikan toimittaja
* Kaisa Kymäläinen (s. 1994), lentopalloilija ja kuulantyöntäjä
* Martti Kymäläinen (1903–1958), seiväs- ja korkeushyppääjä
* Olli Kymäläinen (1790–1855), kansanrunoilija
* Pauno Kymäläinen (s. 1949), jalkapalloilija ja jalkapallovalmentaja
* Pekka Kymäläinen (s. 1958), toimittaja ja kirjailija
* Severi Kymäläinen (s. 1991), suunnistaja
* Suna Kymäläinen (s. 1976), SDP:n kansanedustaja.
Bloons

**Bloons** on Ninja Kiwin kehittämä pelisarja. Alkuperäisessä Bloonsissa pitää ampua ilmapalloja tikalla. Pelissä pelataan apinalla, joka seisoo jalustalla ja ampuu tikkoja.

Alkuperäistä versiota suositumpi on tornipuolustuspelien sarja Bloons Tower Defense. Tornipuolustuksessa on tarkoitus sijoittaa kentälle erilaisia torneja, jotka tuhoavat kentän läpi kulkevalla radalla liikkuvia palloja. Jos pallo pääsee radan loppuun, menettää elämiä. Kun elämiä on menettänyt tarpeeksi, tai vastaavasti selvittänyt tarpeeksi kierroksia, peli loppuu.

## Luettelo Bloons–peleistä

* *Bloons*
* *More Bloons*
* *Even More Bloons*
* *Bloons Insanity*
* *Bloons Junior*
* *Bloons 2*
* *Bloons 2 Christmas
* *Bloons 2 Spring Fling*
* *Bloons Player Pack (1-5)*
* *Bloons 3
Koristepuutarha

**Koristepuutarha** on puutarhatyyppi, jossa viljellään koristekasveja, joita ovat perennat, kesäkukat sekä kukkivat tai muuten koristeelliset
pensaat ja puut. Myös monet hyötykasvit sopivat koristekasveiksi ja näin ollen hyötypuutarha voi olla samalla myös koristepuutarha.

Monivuotisista kukkakasveista erittäin yleisiä ovat ruusut ja monet sipulikukat. Ruusujen sukuun kuuluvista lajeista osa on perennamaisia, osa pensaita ja osa köynnöksiä. Niitä kasvatetaan myös leikkokukiksi. Ruusut jaetaan ryhmiin pensas-, ryhmä-, peitto-, köynnös- ja pikkuruusut. Ruusuja on yli sata lajia ja ljikkeita on tuhansia. Sipulikukista yleisimpiä ovat tulppaanit, narsissit, liljat, kurjenmiekat, miekkaliljat ja daaliat.

Yksivuotisista kesäkukista yleisimpiä ovat petunia, lobelia, kehäkukka, samettikukat ja orvokki.

Hedelmäpuut ovat usein kukkiessaan koristeellisia. Niitä saatetaan käyttää koristetarkoitukseen myös alueilla, jotka ovat liian pohjoisessa kyseisten puiden hedelmäntuotantoon.

Yleisiä koristepensaita ovat morsiusangervo, pensashanhikki, korallikanukka, lumipalloheisi ja loistojasmike.

## Lähteet

## Kirjallisuutta
* Puutarha ja Piha, Kukoistavat perennat, Irmeli Anttiroiko, Weilin+Göös, 2007, 
* Puutarha ja Piha, Kestävät koristekasvit, Irmeli Anttiroiko, Weilin+Göös, 2006, 
* Puutarhani kukkii, Bertil K. Johanson, WSOY, Suomentanut Aretta Tiilimäki, 2007,
Hakalehto (täsmennyssivu)

**Hakalehto** voi tarkoittaa seuraavia asioita:
* Hakalehto, asuinalue Espoossa.
* Hakalehdon kylä, rekisterikylä Espoossa

## Sukunimi
* Elias Hakalehto (s. 1961), suomalainen mikrobiologi, bioteknologi, dosentti ja yritysjohtaja
* Ilkka Hakalehto (1936–2009), suomalainen historiantutkija, poliitikko ja presidenttiehdokas, Vapaan Suomen liiton ensimmäinen puheenjohtaja
* Suvianna Hakalehto (s. 1966), suomalainen juristi, Itä-Suomen yliopiston lapsi- ja koulutusoikeuden professori
Peter Norén

**Peter Norén** (s. 27. elokuuta 1968) on uransa lopettanut ruotsalainen jääpalloilija. Hän aloitti uransa 15-vuotiaana Nyborgs SK:ssa. Hän edusti urallaan pelasi lähes 30 sarjakautta pääosin Kalixin seudun seuroja Kalix Bandy, Nyborgs SK ja Karlsborgs BK. Lisäksi hän pelasi kolme kautta Tornion Palloveikoissa ja haaparantalais-torniolaisessa yhteisseurassa HT Bandy. 

Norén pelasi ennen Suomeen ja ToPV:iin siirtymistään Ruotsin silloisessa pääsarjassa Allsvenskanissa kauden Karlsborgissa ja kauden Kalix Bandyssä kaudella 1993–1994.

Kolme kautta 2005–2008 ToPV:ssa ja Suomen Bandyliigassa olivat menestyksekkäitä, sillä Norénin kausina ToPV saavutti kaksi mestaruutta ja yhden hopeatilan. 

Uran loppuvaiheessa haaparantalais-torniolaisen yhteisen seuran HT Bandyn myötä Norén pelasi vielä kolme kautta - niistä kauden Allsvenskanissa ja kaksi viimeistä ylimmällä sarjatasolla Elitserienissä.

Kaikkiaan Norénille kertyi Ruotsin korkeimman sarjatason kausia neljä kappaletta.

## Saavutukset

**Seurajoukkueissa**
* Suomen mestari: 2006 ja 2007 Tornion Palloveikkojen riveissä,
* SM-hopeaa: 2008 Tornion Palloveikkojen riveissä.

## Lähteet
*International Bandy Database

### Viitteet
Balkanin liitto

**Balkanin liitto** oli Serbian, Bulgarian, Montenegron ja Kreikan vuonna 1912 muodostama sotilasliitto, joka soti vuosina 1912–1913 käydyssä ensimmäisessä Balkanin sodassa Osmanien valtakuntaa vastaan. Liitto syntyi Venäjän vaikutuksesta ja oli alkujaan nimellisesti tarkoitettu Itävalta-Unkarin vallan rajoittamiseen Balkanilla, mutta sen todellinen tarkoitus oli osmanien karkottaminen Balkanilta. Liittoon kuuluneet maat julistivat sodan Osmanien valtakunnalle lokakuussa 1912 ja saavuttivat pian voiton. Liitto kuitenkin hajosi heti sodan jälkeen, sillä siihen kuuluneet maat eivät päässeet yhteisymmärrykseen osmaneilta vallatun Makedonian jakamisesta. Kiista johti jo vuoden 1913 aikana toiseen Balkanin sotaan, jossa Bulgaria soti yksinään entisiä liittolaisiaan vastaan.

## Lähteet

## Aiheesta muualla
Koirankoppi

**Koirankoppi** on pieni koiralle tarkoitettu rakennelma, joka on usein talon muotoinen.

Koirankoppeja on ollut olemassa muodossa tai toisessa tuhansia vuosia. Aikaisemmin koirankopit rakennettiin yleensä käsin mistä vain materiaaleista, joita saatiin kiinnitettyä toisiinsa. Nykyään suurin osa koirankopeista valmistetaan kaupallisesti massatuotannolla.

## Lähteet

## Aiheesta muualla

*Koirankopin rakennusohjeita
*Koirankopin piirustus ja ohje
Marinus Kraus

**Marinus Kraus** (s. 13. helmikuuta 1991) on saksalainen mäkihyppääjä. Hän edustaa WSV Oberaudorf -seuraa.

Nuorten MM-kilpailuissa Otepäässä vuonna 2011 Kraus saavutti Saksan joukkueessa hopeaa joukkuekilpailussa. Mäkihypyn maailmancupissa hän kilpaili ensimmäisen kerran Vikersundin lentomäessä tammikuussa 2013. Ensimmäiset maailmancupin pisteensä hän saavutti Harrachovin lentomäessä helmikuussa 2013 oltuaan 19:s. Parhaimmillaan Kraus on sijoittunut maailmancupissa toiseksi Kuusamossa marraskuussa 2013. Sotšin olympialaisissa 2014 hän oli mukana Saksan kultaa voittaneessa joukkueessa ja sijoittui suurmäessä kuudenneksi. Falunin MM-kilpailuissa 2015 hän sijoittui normaalimäessä kymmenenneksi.

## Lähteet
Jan Ziobro

**Jan Ziobro** (s. 24. kesäkuuta 1991) on puolalainen mäkihyppääjä, joka kilpaili maailmancupissa vuosina 2011–2017. Hän edusti WKS Zakopane -seuraa.

Mäkihypyn maailmancupissa Ziobro kilpaili ensimmäisen kerran Kuusamossa marraskuussa 2011. Ensimmäiset maailmancupin pisteensä hän saavutti Zakopanessa tammikuussa 2013 oltuaan 20:s. Kymmenen parhaan joukkoon hän sijoittui ensimmäisen kerran oltuaan yhdeksäs Klingenthalissa marraskuussa 2013. Ensimmäisen voittonsa ja palkintosijansa hän saavutti Engelbergissä joulukuussa 2013. Hän sivusi kilpailussa mäkiennätystä, joka oli 141 metriä. Toisessa Engelbergin osakilpailussa hän sijoittui kolmanneksi. Nämä jäivät hänen ainoiksi maailmancupin palkintosijoikseen.

Ziobro sijoittui Sotšin olympialaisissa 2014 joukkuemäessä neljänneksi, normaalimäessä 13:nneksi ja suurmäessä 15:nneksi. Falunin MM-kilpailuissa 2015 hän sijoittui normaalimäessä kahdeksanneksi ja oli mukana Puolan pronssijoukkueessa.

## Lähteet
Gregor Deschwanden

**Gregor Deschwanden** (s. 27. helmikuuta 1991) on sveitsiläinen mäkihyppääjä. Hän edustaa Horwia. Hän on normaalimäen olympiapronssimitalisti 2026.

Mäkihypyn maailmancupissa Deschwanden kilpaili ensimmäisen kerran Willingenissä helmikuussa 2010. Ensimmäiset maailmancupin pisteensä hän saavutti Kuusamossa joulukuussa 2012 oltuaan 30:s. Ensimmäisen palkintosijansa hän saavutti Klingenthalissa joulukuussa 2023 oltuaan toinen. Hän sijoittui kolmanneksi Willingenissä helmikuussa 2024. Kaudella 2024–2025 hän oli toinen Wisłassa, Titisee-Neustadtissa ja Garmisch-Partenkirchenissä sekä kolmas Engelbergissä. Mäkiviikon kokonaiskilpailussa hän sijoittui viidenneksi ja maailmancupissa kuudenneksi. Kaudella 2025–2026 hän saavutti ensimmäisen maailmancupin osakilpailuvoittonsa Oslossa.

Val di Fiemmen MM-kilpailuissa 2013 Deschwanden sijoittui joukkuekilpailussa kymmenenneksi, normaalimäen kilpailussa 41:nneksi ja suurmäen kilpailussa 43:nneksi. Sotšin olympialaisissa 2014 hän oli suurmäessä 14:s ja normaalimäessä 25:s. Falunin MM-kilpailuissa 2015 hän sijoittui normaalimäessä 14:nneksi, suurmäessä 17:nneksi ja joukkuemäessä kymmenenneksi. Lahden MM-kilpailuissa 2017 hän oli normaalimäessä 33:s, suurmäessä  35:s ja joukkuekilpailussa kymmenes. Pyeongchangin olympialaisissa 2018 hän sijoittui normaalimäessä 29:nneksi ja suurmäessä 36:nneksi. Oberstdorfin MM-kilpailuissa 2021 hän oli suurmäessä 20:s, normaalimäessä 24.s ja joukkuemäessä seitsemäs.  Pekingin olympialaisissa 2022 hän sijoittui normaalimäessä 17:nneksi ja suurmäessä 22:nneksi. Planican MM-kilpailuissa 2023 hän oli normaalimäessä 19:s. Trondheimin MM-kilpailuissa 2025 hän sijoittui suurmäessä seitsemänneksi ja normaalimäessä 14:nneksi. Milanon ja Cortinan olympialaisissa 2026 hän jakoi normaalimäen pronssin Ren  Nikaidōn kanssa. Suurmäessä hän oli kolmastoista.

Deschwanden on sijoittunut lentomäen MM-kilpailuissa 23:nneksi Harrachovissa 2014, 30:nneksi Kulmissa 2016 ja 34:nneksi Oberstdorfissa 2018 sekä joukkuekilpailussa kuudenneksi 2018.

## Lähteet
Wetar

**Wetar** on harvaan asuttu saari Indonesiassa Timorin pohjoispuolella Pienten Sundasaarten itäpuolella. Sen pinta-ala on 3&nbsp;888 km². Se on Barat Daya -saariin kuuluva saariryhmän suurin saari mutta kuuluu hallinnollisesti Molukkeihin.

## Lähteet
Viorica Ursuleac

**Viorica Ursuleac** (26. maaliskuuta 1894 Tšernivtsi – 23. lokakuuta 1985 Ehrwald, Itävalta) oli romanialainen sopraano. Richard Strauss arvosti häntä oopperarooliensa tulkitsijana. Ursuleac kasvoi musikaalisessa perheessä, ja hänet lähetettiin Wieniin, jossa hän opiskeli viisi vuotta. Hän sai sopimuksen Zagrebissa ja debytoi vuonna 1922 Charlotten roolissa oopperassa *[[Werther]]*. Bukarestissa pitämässään konsertissa kuningatar Maria huomasi Ursuleacin lahjakkuuden ja kuningatar alkoi tukea hänen kansainvälistä uraansa.

Felix Weingartnerin välityksellä Ursuleac sai sopimuksen Wienistä. Kuultuaan kapellimestari Clemens Kraussin aloittavan johtotehtävät Frankfurtissa vuonna 1924 Ursuleac pyrki sinne, mutta kapellimestari ei pitänyt balkanilaisista laulajista. Ursuleac kuitenkin tuli Kraussin kuulemaksi väärällä nimellä ja sai sopimuksen. Lopulta Ursuleac ja Krauss avioituivat. Ursuleac sai tarjouksia useista muistakin oopperataloista, ja läheinen suhde hänelle muodostui varsinkin Dresdeniin. Siellä hän loi ensimmäisen neljästä Straussin sankarittaresta esittämällä *[[Arabella]]n* nimiroolin vuonna 1933. Myöhemmin Ursuleac esiintyi myös *[[Friedenstag]]in* (omistettu hänelle ja Kraussille), *[[Capriccio]]n* ja *[[Die Liebe der Danae]]n* kantaesityksissä.

Ursuleac muutti vuonna 1930 Wieniin, jossa hänestä tuli Lotte Lehmannin kilpailija. Hän muutti vuonna 1935 Berliiniin ja sitten vuonna 1937 Müncheniin. Hän lisäsi uusia Straussin rooleja ohjelmistoonsa. Hän kantaesitti myös muiden säveltäjien, kuten Ernst Krenekin ja Eugen d'Albertin teoksia. Hänen ohjelmistoonsa kuului lisäksi Wagneria ja italialaisia rooleja.

Ursuleac teki vuonna 1934 esiintymisiä Covent Gardenissa. Hän levytti vuonna 1935 Berliinissä Richard Straussin oopperan *[[Ariadne Naksoksessa]]* tanskalaisen Helge Rosvaengen ja saksalaisen Erna Bergerin kanssa. Hänellä oli vaivaton ylärekisteri.

## Lähteet

## Aiheesta muualla
Samosir

**Samosir** on saari Toban kraatterijärvessä Indonesialle kuuluvan Pohjois-Sumatran provinssin keskiosissa. Saari on syntynyt, kuten sitä ympäröivä järvikin, tulivuorenpurkauksen seurauksena noin 70&nbsp;000 vuotta sitten. Räjähdysmäinen purkaus romahdutti vuoren, johon alkoi kerääntyä vettä, jättäen kuitenkin saaren järven keskelle. Saari on kuitenkin kiinni pienellä kannaksella mantereeseen. 

## Turismi
Saari on suosittu lomanviettopaikka. Etenkin 1990-luvulla se oli reppumatkaajien suosiossa. Saarelle pääsee Sumatran pääkaupungista Medanista. Ensin on matkattava noin viisi tuntia minibussilla Toba-järven rannalla sijaitsevaan Parapatin kylään. Sieltä on kerran tunnissa kulkeva lauttayhteys saarella olevaan Tuktukin kylään. Tuktukin kylässä on noin 50 hotellia tai vastaavaa majapaikkaa. 

## Lähteet

## Aiheesta muualla